मख'जाथावदि सोंथिनि फिननायाव न'खर बिफाननि मन्थ्रि अमित चाह बिथाङा बुङो दि रहींगियाफोरखौ भारतारि नोगोरारिनि मानदान्दा गनायथि होनाय जाया। जायफोरा नसुङारि हादोर बांलादेश आरो म्यानमारनिफ्राय फैनाय आयेन बेरेखा हाबसनफैग्रा। लोगोसे दाजाबदेरनानै बुंबावो दि दफा नं 371 खौ जेबो खालामनाय जाया। आगोलनि बादि सुबिदा एबा मोनथाय मोनबाय थागोन। बेनि थाखाय सा-सानजा हादोरसानि सिङाव थानाय राज्यो-राजाया गिखांनो नाङा। सा-सानजा हालामनि राज्यो-राजानि राव हारिमु दोहोरोम समाजखान्थिनि रैखाथि (Security) आरो थामोन्था (Existence) बासायनायाव जोंनि सोरखारनि मावनां बिबान होन्ना मन्थ्रि बिथाङा फोरमायो।